ทรีนีตี้แนะถือหุ้นรอขายพ.ย.
ดัชนีรีบาวด์เหนือ1,300จุดรอช้อนธ.ค.ตลาดทรุดแรง
29 ต.ค. 2555

ดัชนีรีบาวด์เหนือ1,300จุดรอช้อนธ.ค.ตลาดทรุดแรง
“ทรีนีตี้” แนะถือหุ้นรอไปขาย พ.ย. ดัชนีสูงกว่า 1,300 จุด แล้วกอดเงินสดหาจังหวะช้อนเดือน ธ.ค. ลุ้นผลตอบแทน 310% 
นายวิศิษฐ์ องค์พิพัฒนกุล กรรมการผู้จัดการ บริษัทหลักทรัพย์ (บล.) ทรีนีตี้ เปิดเผยว่า หุ้นที่ปรับตัวลงแรงในช่วงนี้ยังไม่น่ากังวล สำหรับนักลงทุนที่ถือหุ้นอยู่ควรรอโอกาสไปขายในช่วงเดือน พ.ย.ที่จะถึงนี้ คาดว่าดัชนีมีโอกาสดีดตัวขึ้นเหนือ 1,300 จุดได้ 
ด้านนักลงทุนที่ต้องการซื้อหุ้นเพื่อลงทุน เตรียมเงินไว้ซื้อหุ้นในเดือน ธ.ค.ที่คาดว่าตลาดจะปรับฐานลงแรง ซึ่งน่าจะมีโอกาสได้รับผลตอบแทนประมาณ 310% สำหรับนักลงทุนที่ต้องการเก็งกำไรระยะสั้นก็มีจังหวะในการทำกำไรได้บ้าง 
แนวโน้มตลาดหุ้นไทยจะเคลื่อนไหวตามตลาดหุ้นโลกที่มีตลาดหุ้นสหรัฐเป็นตัวชี้นำ ซึ่งในเดือน พ.ย.ดัชนีสหรัฐมีโอกาสรีบาวด์ เนื่องจากนักลงทุนแห่ซื้อหุ้นในเอสแอนด์พีเพื่อรอรับเงินปันผล ก่อนที่มาตรการลดภาษีเงินปันผลและกำไรจากราคาหุ้น (แคปปิตอลเกน) จะหมดลงในเดือน ธ.ค.ที่จะถึงนี้ หลังจากใช้มาแล้ว 8 ปี 
นอกจากนี้ แนวโน้มตลาดจะขึ้นอยู่กับผลการเลือกตั้งประธานาธิบดีสหรัฐอเมริกา หากนายมิตต์ รอมนีย์ ได้รับชัยชนะจะเป็นผลบวกต่อตลาดหุ้น เนื่องจากนายรอมนีย์เป็นนักธุรกิจมากกว่านายบารัก โอบามา ซึ่งอาจจะเลื่อนการปรับขึ้นภาษีออกไป
อย่างไรก็ตาม ตลาดหุ้นไทยในเดือน ธ.ค.จะมีแรงซื้อจากกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) เข้ามาคาดเม็ดเงินประมาณ 1.51.7 หมื่นล้านบาท ซึ่งอาจจะทำให้ตลาดหุ้นไทยปรับตัวลงน้อยกว่าตลาดหุ้นต่างประเทศ
นายวิศิษฐ์ กล่าวว่า นักลงทุนที่ต้องการซื้อหุ้นแนะนำให้เลือกซื้อหุ้นธนาคารพาณิชย์ เนื่องจากราคาหุ้นปรับตัวลงมามากและซื้อหุ้นที่มีผลกำไรออกมาดี เช่น บริษัท พีทีที โกลบอล เคมิคอล (PTTGC)
เมื่อวันศุกร์ที่ผ่านมาเวลาสหรัฐอเมริกา เปิดเผยตัวเลขผลิตภัณฑ์มวลรวมในประเทศ (จีดีพี) ไตรมาส 3 ปี 2555 ขยายตัว 2% ต่อปี ซึ่งมากกว่าอัตราขยายตัวที่ระดับ 1.3% ในไตรมาสก่อนหน้า และสูงกว่าที่ตลาดคาดการณ์ไว้ที่ 1.8% เนื่องจากผู้บริโภคเพิ่มการจับจ่ายใช้สอย รวมถึงการใช้จ่ายของรัฐบาลกลางที่เพิ่มสูงขึ้นและตลาดที่อยู่อาศัยที่ฟื้นตัวขึ้น